נכל

נִכַּל (באכדית: Nikkal, וכך גם בחורית, חתית ואוגריתית)Annette Zgoll, "Ningal. A. I. In mesopotamien", Reallexikon der Assyriologie, 1998, p. 352 או נִכַּל ואִב (באוגריתית: 𐎐𐎋𐎍𐎟𐎆𐎛𐎁) היא אלה בפנתאונים קדומים בסהר הפורה, אשת אל הירח.

מקור השם "נִכַּל" הוא בשם אלת הירח השומרית NIN.GAL  (במשמעות "הגבירה הגדולה"), במעתק הג' לכ' ובהידמות הנ' לכ' העוקבת. באוגריתית מופיעה האלה לעיתים בצורת שם כפול, נכל־ואִב; משמעות המלה "אִב" איננה ודאית, אך סביר שנובעת מהמלה "יב"/"הב" (בחילופי י־ה־א), פיל או ביתר דיוק שן הפיל הלבנה, שנהב – הדומה לסהר הירח במולדו. סברות אחרות מקשרות את "אִב" ל"אִבּוֹ" (), "אִבֵּי הנחל" () או "אִנְבֵּה" () במקרא, או למלה ebbu ("טהורים").

בשירה האוגריתית מופיעה נכל ואִב בשיר חתונת ירח ונכל, בו מבקש האל ירח מחֿרחֿב  מלך הקיץ את בתו נכל לאישה, ולאחר שמתעקש על כנות כוונותיו ומשלם את המוהר, נושא אותה בחגיגה ובברכת הכושרות, ונכל הרה. בכתבי אוגרית מופיעה נכל בסמיכות לאל ירח בלוחות פולחניים כאלה המקבלת קרבנות;KTU2 1.41, 1.87, 1.106 וכן מופיעה במזמורים החוריים מאוגרית.

 ראו גם 
 אל ירח
 חתונת נכל וירח
 המזמורים החוריים מאוגרית

 ביאורים 

 הערות שוליים 

קטגוריה:אלות ירח
קטגוריה:אלים כנעניים
קטגוריה:אלים מסופוטמיים
קטגוריה:אלים חתיים